R: Vertrag über ein Darlehen in Verbindung mit Wohnungsmiete / V: Rückzahlung eines Darlehns
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

18594 13BC Alexandria

Πρωτάρχωι παρὰ Ἀπολλωνίας τῆς Διονυσίου μετὰ κυρίου Δημητρίου τοῦ Ὡρίωνος Ἀλθαιέως καὶ παρὰ Ταφασιήους τῆς Σαραπίωνος ρ αν[...]πιπιδος μετὰ κυρίου τοῦ τῆς ἀδελφῆς αὐτῆς Νιτοίτιος υἱοῦ Ἑρμίου τοῦ Ψαμμητίχου. περὶ τῶν διεσταμένων συνχωρεῖ ἡ Ταφασιὴς ἀπεσχηκέναι παρὰ τῆς Ἀπολλωνίας διὰ χειρὸς ἐξ οἴκου ἃς ἐδάνεισεν αὐτῇ τε Ἀπολλωνίᾳ καὶ ἔτι τῶι μετηλλαχότι αὐτῆς ἀνδρὶ Ἰσιδώρωι Μενελάου ὁ μετηλλαχὼς τῆς Ταφασιῆτος ἀνὴρ Διονύσιος Διονυσίου κατὰ συνχωρήσεις διὰ τοῦ αὐτοῦ κριτηρίου δύο μίαν μὲν τῶι δ ἔτει Καίσαρος Φαῶφι ἀργυρίου δραχμὰς ἑκατὸν πεντήκοντα , κατὰ δὲ τὴν ἑτέραν τῶι ἑβδόμωι ἔτει Καίσαρος Ἁθὺρ ἀργυρίου δραχμὰς ὀκτακοσίας ἑβδομήκοντα δύο ἀμφοτέρων δὲ τῶν δανείων καὶ τοὺς τοῦ ὑπεργεγενημένου χρόνου τόκους διὰ τὸ τοῦ Διονυσίου μετηλλαχότος τὴν Ταφασιὴν προσεληλυθέναι αφ[...] τῇ κατοχῇ αὐτοῦ ἀκολούθως τοῖς τῆς χώρας νόμοις [...] πρὸς τὴν κατοχὴν τὴν Διονυσίου συγγραφὴν Αἰγυπτίαν καὶ εἶναι αὐτόθεν ἀκύρους τὰς δύο συνχωρήσεις, μὴ ἐπελεύσεσθαι δὲ τὴν Ταφασιὴν μηδʼ ἄλλον ὑπὲρ αὐτῆς ἐπὶ τὴν Ἀπολλωνίαν μηδʼ ἐπὶ τὰ ὑπὸ τοῦ Ἰσιδώρου ἀπολελειμμένα μήτε περὶ Ἀπολλωνίας μήτε περὶ ἄλλου μηδενὸς ἁπλῶς ὀφειλήματος ἢ ἀπαιτήματος ἐνγράπτου ἢ ἀγράφου ἀπὸ τῶν ἔμπροσθεν χρόνων μέχρι τῆς ἐνεστώσης ἡμέρας, τὸν δὲ καὶ ἐπελευσόμενον ἐπʼ αὐτὴν τούτων χάριν ἐκ τοῦ κατὰ τὸν Διονύσιον ὀνόματος ἀπὸ τῆς αὐτῆς ἀποστήσειν παραχρῆμα τοῖς ἰδίοις δαπανήμασιν, ἐὰν δέ τι τούτων παραβαίνῃ χωρὶς τοῦ κύρια εἶναι τὰ συνκεχωρημένα ἔτι καὶ ἐνέχεσθαι αὐτὴν τοῖς τε βλάβεσι καὶ δαπανήμασι καὶ τῷ ὡρισμένῳ προστίμωι, ἀνακεκομίσθαι δὲ καὶ ἡ Ἀπολλωνία παρὰ τῆς Ταφασιῆτος ἃ ἔδωκε [...][...] κατα αὐτή τε καὶ ὁ Ἰσίδωρος κατὰ τὰς συνχωρήσεις βιβλία ὁ μὲν Ἰσίδωρος ἀντίγραφον ἀπογραφῆς κατὰ μέρους ἡμίσους οἰκιδίου τοῦ ὄντος ἐν τῇ [...]δρα [...][...] τη ἔτι δὲ [...][...]ας ἡ Ἀπολλωνία ὠνὴν ἐπί τι μέρος καὶ ἑτέρας συγγραφὰς προκτητικὰς κατὰ τῆς ὑπαρχούσης ἑαυτῇ οἰκίας ἐν τῇ αὐτῇ ἕδρᾳ, πάντα δὲ τὰ βιβλία [...][...]σα. ἔτους ιζ Καίσαρος Φαρμοῦθι η